**ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ της ΠΡΟΤΑΣΗΣ ΣΤΡΑΤΗΓΙΚΗΣ Αστικησ Αναπτυξησ ΘΕΣΣΑΛΟΝΙΚΗΣ**

1. **ΔΙΑΔΙΚΑΣΙΑ ΑΞΙΟΛΟΓΗΣΗΣ της ΠΡΟΤΑΣΗΣ**

Η Διαχειριστική Αρχή εκδίδει Ανοικτή Πρόσκληση Υποβολής Προτάσεων ΟΧΕ-ΒΑΑ, προς την αστική αρχή, για την υποβολή Στρατηγικής Αστικής Ανάπτυξης (περιλαμβανομένου σχεδίου δράσης) της επιλεγείσας περιοχής της Θεσσαλονίκης.

Η αστική αρχή υποβάλλει της πρότασή της στην Διαχειριστική Αρχή εντός του προσδιορισμένου, από την Πρόσκληση, χρονικού διαστήματος. Η υποβολή της πρότασης θα γίνει βάση του τυποποιημένου εντύπου υποβολής πρότασης που περιλαμβάνεται στον Οδηγό.

Η Διαχειριστική Αρχή αξιολογεί την πρόταση. Η μεθοδολογία αξιολόγησης είναι άμεση και χωρίζεται σε δύο στάδια.

**Στάδιο Α’: Πληρότητα και Επιλεξιμότητα της πρότασης**

Ομάδα Κριτηρίων 1: Πληρότητα ΚΑΙ ΕΠΙΛΕΞΙΜΟΤΗΤΑ ΤΗΣ ΠΡΟΤΑΣΗΣ

Όλα τα κριτήρια του Σταδίου Α΄ έχουν **υποχρεωτική εφαρμογή** και η θετική τους αξιολόγηση (ΝΑΙ) αποτελεί απαραίτητη προϋπόθεση για να ξεκινήσει το Στάδιο Β΄ της αξιολόγησης των προτάσεων.

**Στάδιο Β΄: Αξιολόγηση της πρότασης ανά κατηγορία κριτηρίων**

Ομάδες Κριτηρίων:

1. Αξιολόγηση της Στρατηγικής
2. Αξιολογηση του σχεδιου δρασησ και του χρηματοδοτικου σχεδιου
3. ΑΞΙΟΛΟΓΗΣΗ ΤΟΥ ΣΥΣΤΗΜΑΤΟΣ ΔΙΑΚΥΒΕΡΝΗΣΗΣ, της ΘΕΣΜΙΚΗΣ ΚΑΙ ΔΙΑΧΕΙΡΙΣΤΙΚΗΣ ΙΚΑΝΟΤΗΤΑΣ ΤΗΣ ΑΣΤΙΚΗΣ ΑΡΧΗΣ.

Στο δεύτερο στάδιο αξιολογείται η πρόταση, σύμφωνα με τα κριτήρια αξιολόγησης. Τα κριτήρια αξιολογούνται με: ΝΑΙ (πληρούνται) – ΟΧΙ (δεν πληρούνται, **απαιτείται ανασχεδιασμός** στο αντίστοιχο μέρος της Πρότασης) – ΜΕΡΙΚΩΣ (**απαιτείται βελτίωση** στο αντίστοιχο μέρος).

Μετά το τέλος της αξιολόγησης η Διαχειριστική Αρχή ενημερώνει εγγράφως την αστική αρχή για το αποτέλεσμα της αξιολόγησης (στο αποτέλεσμα της αξιολόγησης θα αποτυπώνονται για τα κριτήρια που έχουν αξιολόγηση ΟΧΙ ή ΜΕΡΙΚΩΣ οι προτεινόμενες αναμορφώσεις ή βελτιώσεις του σχεδίου).

Με βάση το αποτέλεσμα της αξιολόγησης η αστική αρχή διαμορφώνει το τελικό κείμενο της σχεδίου δράσης το οποίο υποβάλλει στην Διαχειριστική Αρχή για την οριστική έγκρισή του και την υπογραφή της Απόφασης Ορισμού ΕΦ/ Ανάθεσης Αρμοδιοτήτων

1. **ΚΡΙΤΗΡΙΑ ΑΞΙΟΛΟΓΗΣΗΣ**

Η Πρόταση Στρατηγικής Αστικής Ανάπτυξης αξιολογείται κατά τα κριτήρια που θέτουν η Εγκύκλιος της ΕΥΣΣΑ και οι Οδηγίες της ΕΥΘΥ, με τη σχετική εξειδίκευση τους από την Διαχειριστική Αρχή.

Τα κριτήρια κατατάσσονται σε 4 Ομάδες κριτηρίων:

* Ομάδα Κριτηρίων 1: Πληρότητα ΚΑΙ ΕΠΙΛΕΞΙΜΟΤΗΤΑ ΤΗΣ ΠΡΟΤΑΣΗΣ

Ελέγχεται η πληρότητα της πρότασης και η συμβατότητά της με τους όρους και τις προϋποθέσεις της Πρόσκλησης. Πιο συγκεκριμένα ελέγχονται τα εξής:

* Εξετάζεται εάν ο φορέας που υποβάλλει την πρόταση εμπίπτει στην κατηγορία/κατηγορίες αστικής αρχής που ορίζονται στην Πρόσκληση.
* Εξετάζεται αν η περιοχή εφαρμογής του προτεινόμενου σχεδίου ταυτίζεται με την περιοχή εφαρμογής της Πρόσκλησης.
* Εξετάζεται αν το σχέδιο δράσης υποβλήθηκε με βάση τα τυποποιημένα έντυπα, τα οποία είναι συμπληρωμένα ορθά και έχουν επισυναφθεί όλα τα συνοδευτικά έγγραφα σύμφωνα με τα αναφερόμενα στον σχετικό Οδηγό.
* Εξετάζεται εάν η περίοδος υλοποίησης του προτεινόμενου σχεδίου εμπίπτει εντός της περιόδου επιλεξιμότητας του προγράμματος.
* Εξετάζεται αν ο προϋπολογισμός του προτεινόμενου σχεδίου είναι εντός του προϋπολογισμού της Πρόσκλησης.
* Εξετάζεται αν το προτεινόμενο σχέδιο υποβλήθηκε εμπρόθεσμα.
* Εξετάζεται αν το προτεινόμενο σχέδιο έχει υπογραφεί από τον υπεύθυνο της αστικής αρχής.

Όλα τα παραπάνω κριτήρια αξιολογούνται με ΝΑΙ/ΟΧΙ. Όλα τα παραπάνω κριτήρια έχουν **υποχρεωτική εφαρμογή** και η θετική τους αξιολόγηση (ΝΑΙ) αποτελεί απαραίτητη προϋπόθεση για να ξεκινήσει το επόμενο στάδιο αξιολόγησης.

* Ομάδες Κριτηρίων:

2. Αξιολόγηση της Στρατηγικής

3. Αξιολογηση του σχεδιου δρασησ και του χρηματοδοτικου σχεδιου

4. ΑΞΙΟΛΟΓΗΣΗ ΤΟΥ ΣΥΣΤΗΜΑΤΟΣ ΔΙΑΚΥΒΕΡΝΗΣΗΣ, της ΘΕΣΜΙΚΗΣ ΚΑΙ ΔΙΑΧΕΙΡΙΣΤΙΚΗΣ ΙΚΑΝΟΤΗΤΑΣ ΤΗΣ ΑΣΤΙΚΗΣ ΑΡΧΗΣ.

Τα κριτήρια αξιολογούνται με: ΝΑΙ (πληρούνται) – ΟΧΙ (δεν πληρούνται, **απαιτείται ανασχεδιασμός** στο αντίστοιχο μέρος της Πρότασης) – ΜΕΡΙΚΩΣ (**απαιτείται βελτίωση** στο αντίστοιχο μέρος).

Αναλυτικά τα κριτήρια παρουσιάζονται στους παρακάτω Πίνακες.

**1. Πληρότητα ΚΑΙ ΕΠΙΛΕΞΙΜΟΤΗΤΑ της ΠΡΟΤΑΣΗΣ**

|  |  |  |
| --- | --- | --- |
| Ομάδα Κριτηρίων / Κριτήριο | ΝΑΙ/ΟΧΙ | Παρατηρήσεις - τρόπος αξιολόγησης τους |
| **1.α Τυπικά στοιχεία** | | |
| Επιλεξιμότητα Φορέα που υποβάλει την πρόταση σύμφωνα με τις κατηγορίες αστικής αρχής που ορίζονται στην Πρόσκληση |  | Ελέγχεται η επιλεξιμότητα του φορέα, σε περίπτωση ΟΧΙ δεν συνεχίζεται η αξιολόγηση, εξετάζεται επίσης αν η κατάθεση έχει γίνει από αρμόδιο όργανο του φορέα. |
| Αρμοδιότητα οργάνου που καταθέτει την πρόταση |
| Συμπληρωμένο Έντυπο Υποβολής |  | Εξετάζεται αν το στρατηγικό σχέδιο και το σχέδιο δράσης υποβλήθηκε με βάση τα τυποποιημένα έντυπα, τα οποία είναι συμπληρωμένα ορθά και έχουν επισυναφθεί όλα τα συνοδευτικά έγγραφα σύμφωνα με τα αναφερόμενα στον σχετικό Οδηγό. |
| Υποβολή ηλεκτρονικών αρχείων |  |
| Εμπρόθεσμη κατάθεση |  | Καταγράφεται η ημερομηνία υποβολής |
| **1.β. Οριοθέτηση της περιοχής παρέμβασης** | | |
| Συνάφεια περιοχής παρέμβασης |  | Ελέγχεται αν η περιοχή παρέμβασης εμπίπτει στην περιοχή που ορίζεται από την Πρόσκληση. |
| **1.γ. Συνάφεια της Στρατηγικής με τους όρους υλοποίησης του ΠΕΠ ΚΜ 2014-2020** | | |
| Επιλεξιμότητα της περιόδου υλοποίησης του προτεινόμενου σχεδίου. |  | Εξετάζεται εάν η περίοδος υλοποίησης του προτεινόμενου σχεδίου εμπίπτει εντός της περιόδου επιλεξιμότητας του προγράμματος. |
| Επιλεξιμότητα προϋπολογισμού |  | Εξετάζεται αν ο προϋπολογισμός του προτεινόμενου σχεδίου είναι εντός του προϋπολογισμού της Πρόσκλησης. |

**2. Αξιολόγηση της Στρατηγικής**

|  |  |  |  |  |
| --- | --- | --- | --- | --- |
| **Κριτήριο** | **ΝΑΙ** | **ΟΧΙ** | **ΜΕΡΙΚΩΣ** | **Αιτιολόγηση** |
| **Ι: Ποιοτητα τησ στρατηγικΗσ** | | | | |
| **Ι.α Αξιολόγηση της εγκυρότητας και του Ολοκληρωμένου χαρακτήρα** | | | | |
| Κάλυψη του εύρος των προκλήσεων επί των διαπιστωμένων αναγκών/ ευκαιριών. |  |  |  | Εξετάζεται κατά πόσο η παρουσίαση των κύριων προκλήσεων τεκμηριώνεται από έγκυρα ποιοτικά και ποσοτικά δεδομένα στο σύνολο των προκλήσεων και κατά πόσο το μείγμα πολιτικής όπως καθορίζεται από τους Στόχους καλύπτει τα φαινόμενα που έχουν περιγραφεί στην τεκμηρίωση.. |
| Αναγκαιότητα και επικαιρότητα της Στρατηγικής |  |  |  | Υπολογίζεται το άθροισμα του αριθμού των καίριων ζητημάτων για τη ΣΑΑ που παρουσιάζονται στον **Βοηθητικό Πίνακα 1** και καλύπτονται επαρκώς από την Στρατηγική. Θα πρέπει να καλύπτονται **τουλάχιστον τα 8 από τα 11.** |
| Ολοκληρωμένη διάσταση των αποτελεσμάτων της Στρατηγικής |  |  |  | Αξιολογείται ο ολοκληρωμένος χαρακτήρας των αποτελεσμάτων, μέσα από την ένταση της επένδυσης σε αυτά. Η αξιολόγηση βασίζεται στο εύρος κατανομής των πόρων προς τους πέντε τομείς προκλήσεων |
| Μείγμα πολιτικής |  |  |  | Εξετάζεται αν υπάρχει ικανοποιητική σχέση μεταξύ ΕΚΤ/ΕΤΠΑ. Η σχέση αυτή θα πρέπει να τείνει στην τιμή 0,235 για τους πόρους που προέρχονται από το ΠΕΠ ΚΜ 2014-2020 |
| **ΙΙ.β Αξιολόγηση της χωρικής διάστασης της Στρατηγικής** | | | | |
| Επάρκεια χωρικής αποτύπωσης προκλήσεων άρθρου 7 Κανονισμού |  |  |  | Εξετάζεται αν ο ορισμός της περιοχής παρέμβασης είναι προσαρμοσμένος στο χωρικό αποτύπωμα των προκλήσεων. |
| Χωρική ταύτιση αναγκών / δράσεων |  |  |  | Εξετάζεται ο βαθμός ταύτισης του χώρου όπου έχουν διαγνωσθεί οι ανάγκες, με τις περιοχές εφαρμογής των δράσεων. Η βαθμολόγηση του κριτηρίου γίνεται με την % του Π/Υ των δράσεων που υπάρχει ταύτιση |
| Διασπορά δράσεων και διάχυση αποτελεσμάτων |  |  |  | Εξετάζεται ο βαθμός διασποράς των δράσεων σε σχέση με το μέγεθος της περιοχής παρέμβασης και ο βαθμός διάχυσης των αποτελεσμάτων στο σύνολο του χώρου. |
| **ΙΙ. Συμβατότητα Στρατηγικής με ΕΠ ΚΜ 2014-2020** | | | | |
| 1ος βαθμός Συμβατότητας: Συμβολή στην επίτευξη των αποτελεσμάτων του ΠΕΠ |  |  |  | Εξέταση της αναλογίας Π/Υ που ζητείται ανά Ειδικό Στόχο του ΠΕΠ προς την συμμετοχή στην επίτευξη του σχετικού δείκτη εκροών (κυρίως) και αποτελεσμάτων του Ε.Σ.. |
| 2ος βαθμός συμβατότητας: Ικανότητα σχεδίου να συμβάλει στην επίτευξη των χρηματο-δοτικών στόχων του ΠΕΠ ΚΜ 2014-2020 |  |  |  | Αξιολογείται η κατανομή του προϋπολογισμού του Σχεδίου σε σχέση με τις υποχρεώσεις του ΠΕΠ με έμφαση στην παραγωγή εμπροσθοβαρών αποτελεσμάτων. |
| Συνέργιες με άλλες πολιτικές που υλοποιούνται από το ΠΕΠ |  |  |  | Συνέργιες με RIS3 και άλλες, π.χ. ενδεχομένως Στρατηγική Κοινωνικής Ένταξης, Σχέδια Διαχείρισης ΛΑΠ, Σχέδια Αντιμετώπισης Πλημμυρικού κινδύνου κ.ο.κ. |

**3. Αξιολογηση του σχεδιου δρασησ και του χρηματοδοτικου σχεδιου**

|  |  |  |  |  |
| --- | --- | --- | --- | --- |
| **Κριτήριο** | **ΝΑΙ** | **ΟΧΙ** | **ΜΕΡΙΚΩΣ** | **Αιτιολόγηση** |
| **I Αξιολόγηση της ΠΟΙΟΤΗΤΑΣ ΤΟΥ ΣΧΕΔΙΟΥ ΔΡΑΣΗΣ** | | | | |
| Καταλληλότητα της Λογικής της Παρέμβασης |  |  |  | Εξετάζεται η συνάφεια Στόχων - Δράσεων - Αποτελεσμάτων και το κατά πόσο η κατανομή των πόρων είναι αποτελεσματική βάση της ιεράρχησης αναγκών. Αφαιρείται 0,05 για κάθε δράση στην οποία αξιολογούνται "κενά" στην λογική της παρέμβασης. |
| Σαφήνεια περιγραφής δράσεων. |  |  |  | Αξιολογείται αν είναι κατανοητό το φυσικό αντικείμενο των δράσεων και αν προκύπτουν συγκεκριμένοι τύποι έργων |
| Καταλληλότητα συστήματος Δεικτών |  |  |  | Εξετάζεται η κάλυψη του Σχεδίου από το σύστημα παρακολούθησης και η ορθότητα χρήσης δεικτών βάση του προϋπολογισμού (βαρύτητας) κάθε δράσης.. |
| Εύρος Δυνητικών Δικαιούχων |  |  |  | Αξιολογείται αν υπάρχει ποικιλότητα στον αριθμό φορέων που περιλαμβάνονται ως δικαιούχοι δράσεων / πράξεων του σχεδίου σε σχέση με την κατανομή του προϋπολογισμού και τις αρμοδιότητες κάθε φορέα ανά είδος δράσης. |
| **ΙΙ. ΕΛΕΓΧΟΣ ΣΥΜΒΑΤΟΤΗΤΑΣ ΠΡΑΞΕΩΝ** | | | | |
| 1ος Βαθμός Συμβατότητας: Επιλεξιμότητα πράξεων στο ΠΕΠ ΚΜ 2014-2020 |  |  |  | Εξετάζεται αν οι δράσεις περιέχουν έργα / πράξεις που δεν είναι επιλέξιμες στο πλαίσιο του ΠΕΠ ΚΜ. Αν περιέχουν προβλέπεται εναλλακτική πηγή χρηματοδότησης; Σε περίπτωση που μη επιλέξιμες δράσεις υπερβαίνουν το 20% των πόρων, απορρίπτονται καθώς θεωρείται ότι η αφαίρεση τους ανατρέπει την όποια στρατηγική του σχεδίου. |
| 2ος Βαθμός Συμβατότητας: Επιλεξιμότητα πράξεων σε σχέση με τις προβλέψεις του ΠΕΠ για τις ΣΑΑ |  |  |  | Εξετάζεται αν οι δράσεις περιέχουν πράξεις / έργα που περιλαμβάνονται στην περιγραφή δράσεων του ΠΕΠ, αντιστοιχίζονται σε κωδικούς που δεν έχουν επιλεγεί για την αστική ανάπτυξη. Αν ΝΑΙ θα πρέπει να προσδιορίζονται είτε εναλλακτικά ΕΠ χρηματοδότησης, είτε να τεκμηριώνεται επαρκώς η αναγκαιότητα των παρεμβάσεων αυτών. |
| **ΙΙΙ. ΑΞΙΟΛΟΓΗΣΗ ΧΡΟΝΟΔΙΑΓΡΑΜΜΑΤΟΣ ΚΑΙ ΧΡΗΜΑΤΟΔΟΤΙΚΟΥ ΣΧΕΔΙΟΥ** | | | | |
| Ορθή χρήση των πόρων |  |  |  | Εξετάζεται αν γίνεται ορθή αντιστοίχιση των πόρων κάθε δράσης με τα Ταμεία τους Ειδικούς Στόχους του ΠΕΠ |
| Αποτελεσματικότητα της χρήσης των πόρων |  |  |  | Εξετάζεται αν τεκμηριώνεται ο προϋπολογισμός των πόρων σε σχέση με το επιδιωκόμενο αποτέλεσμα (ρεαλιστικό μοναδιαίο κόστος) κάθε δράσης. |
| Ρεαλιστικότατα Χρονοδιαγράμματος |  |  |  | Αξιολογούνται: α) αν ο χρόνος υλοποίησης κάθε δράσης είναι επαρκής και αν στην εκτίμηση που δύνεται περιλαμβάνονται όλα τα επιμέρους στάδια ωρίμανσης - αδειοδοτήσεων - υλοποίησης. β) αν είναι λογική η χρονική ιεράρχηση δράσεων, γ) αν το όριο υλοποίησης δεν ξεπερνά την χρονική διάρκεια υλοποίησης δράσεων του ΠΕΠ. δ) αν η πορεία υλοποίησης των έργων και η απορρόφηση των πόρων είναι συμβατά με το χρηματοδοτικό σχέδιο του ΠΕΠ και συμβάλουν στην επίτευξη των χρηματοδοτικών στόχων και του πλαισίου επίδοσης. |
| Μόχλευση ιδιωτικών πόρων |  |  |  | Εξετάζεται μόνο εφόσον περιλαμβάνεται στο σχέδιο η μόχλευση πόρων και αξιολογείται ως προς την ακρίβεια της εκτίμησης και της ασφάλειας των παραγόντων που τεκμηριώνουν την εκτίμηση του φορέα. |
| Διασφάλιση συνέργιας άλλων χρηματοδοτικών μέσων (σε περίπτωση που χρησιμοποιούνται) |  |  |  | Σε περίπτωση που το Σχέδιο περιλαμβάνει χρηματοδοτήσεις από άλλα χρηματοδοτικά μέσα (Τομεακά ΕΠ) εξετάζεται αν υπάρχουν οι απαραίτητες συμφωνίες με του Αρμόδιους Φορείς Διαχείρισης των μέσων αυτών |

**4. Αξιολογηση ΤΟΥ ΣΥΣΤΗΜΑΤΟΣ ΔΙΑΚΥΒΕΡΝΗΣΗΣ, ΘΕΣΜΙΚΗΣ ΚΑΙ ΔΙΑΧΕΙΡΙΣΤΙΚΗΣ ΙΚΑΝΟΤΗΤΑΣ ΤΗΣ ΑΣΤΙΚΗΣ ΑΡΧΗΣ.**

|  |  |  |  |  |
| --- | --- | --- | --- | --- |
| **Κριτήριο** | **ΝΑΙ** | **ΟΧΙ** | **ΜΕΡΙΚΩΣ** | **Αιτιολόγηση** |
| **Ι. ΘΕΣΜΙΚΗ ΚΑΙ ΔΙΑΧΕΙΡΙΣΤΙΚΗ ΕΠΑΡΚΕΙΑ** | | | | |
| Δυνατότητα / Επάρκεια της Αστικής Αρχής να υλοποιήσει τη ΣΑΑ ως Ενδιάμεσος Φορέας Διαχείρισης |  |  |  | Εξετάζεται αν πληρούνται με επάρκεια τα κριτήρια που αναφέρονται στις σχετικές εγκυκλίους, το ΠΕΠ και τους Κανονισμούς για την ανάληψη καθηκόντων ΕΦ της αστικής αρχής.  Αναφέρεται το τελικό συμπέρασμα από τον **Βοηθητικό Πίνακα 2** βάσει του οποίου θα πρέπει να προκύπτει ότι πληρούνται όλες οι προϋποθέσεις . |
| Κάλυψη της περιοχής ευθύνης |  |  |  | Εξετάζεται αν οι λειτουργίες και οι αρμοδιότητες της αστικής αρχής καλύπτουν γεωγραφικά το σύνολο της περιοχής εφαρμογής. |
| Τεχνική Ικανότητα σχεδιασμού, αξιολόγησης (της επιλογής των πράξεων) και παρακολούθησης |  |  |  | Εξετάζεται αν υπάρχει η απαιτούμενη τεχνογνωσία και εμπειρία για τον σχεδιασμό της στρατηγικής και την αξιολόγηση των δράσεων. Για την αξιολόγηση συνεκτιμάται το οργανόγραμμα, η προηγούμενη εμπειρία των εμπλεκόμενων οργανικών μονάδων και των στελεχών τους |
| **ΟΙΗ. ΣΥΣΤΗΜΑ ΔΙΑΚΥΒΕΡΝΗΣΗΣ** | | | | |
| Αποτελεσματικότητα στον τρόπο λήψης αποφάσεων |  |  |  | Εξετάζεται αν οι διαδικασίες επιλογής της Στρατηγικής, του Σχεδίου Δράσης και των πράξεων είναι διατυπωμένες με σαφήνεια και στο απαιτούμενο επίπεδο λεπτομέρειας, αποτελεσματικές (ως προς την τήρηση του χρονοδιαγράμματος) και διασφαλίζουν την συμμετοχή των μερών όπως έχουν παρουσιαστεί στο σύστημα διοίκησης και την νομιμότητα των εσωτερικών διαδικασιών. Εξετάζεται αν υπάρχουν επαρκείς διαδικασίες του ΣΔΕ του ΕΣΠΑ, (π.χ. έλεγχος διαφάνειας και λήψη προληπτικών μέτρων κατά της Απάτης, διαδικασίες διαχείρισης κινδύνου, πληροφόρηση δυνητικών δικαιούχων και πολιτών, την υποστήριξη δυνητικών δικαιούχων |
| Αξιολόγηση της Υλοποίησης της Στρατηγικής |  |  |  | Εξετάζεται αν υπάρχουν οι κατάλληλοι ανθρώπινοι και τεχνολογικοί πόροι για την παρακολούθηση της πορείας υλοποίησης της Στρατηγικής, των εκροών και των αποτελεσμάτων της καθ' όλη την περίοδο εφαρμογής της, αν προβλέπονται διαδικασίες τακτικού ελέγχου και αξιολόγησης |
| Επάρκεια των διαδικασιών διαβούλευσης |  |  |  | Αξιολογείται αν καταγράφονται επαρκείς διαδικασίες διαβούλευσης κατά την διάρκεια κατάρτισης της στρατηγικής και του σχεδίου δράσης . |
| **ΙΙΙ. ΑΝΑΛΥΣΗ ΚΙΝΔΥΝΟΥ** | | | | |
| Επάρκεια της ανάλυσης κίνδυνων |  |  |  | Εξετάζεται αν έχουν προβλεφθεί ορθά οι πιθανοί κίνδυνοι και αν η πιθανότητα εμφάνισης τους είναι αποδεκτή. |

**Βοηθητικός Πίνακας 1: Αξιολόγηση της επικαιρότητας και αναγκαιότητας της Στρατηγικής**

|  |  |  |
| --- | --- | --- |
|  |  | ΝΑΙ/ΟΧΙ |
| 1 | Αντιμετώπιση ιδιαίτερα οξυμένων οικονομικών και κοινωνικών προβλημάτων στα οποία έχει συμβάλλει η οικονομική κρίση. |  |
| 2 | Μετασχηματισμός εγκαταλελειμμένων βιομηχανικών - βιοτεχνικών ζωνών στο κέντρο ή τις παρυφές των πόλεων σε πυρήνες επιχειρηματικότητας, καινοτομίας και δημιουργίας / Ενίσχυση υποδομών και υπηρεσιών που αποτελούν παράγοντες βελτίωσης της ανταγωνιστικότητας για τις τοπικές επιχειρήσεις. |  |
| 3 | Παρεμβάσεις σε θύλακες αυξημένης ανεργίας, χαμηλού εισοδήματος των κατοίκων, αστικής φτώχειας. |  |
| 4 | Αναβάθμιση υποβαθμισμένου φυσικού και δομημένου περιβάλλοντος, συγκρούσεων χρήσεων γης, αστικής διάχυσης |  |
| 5 | Αντιμετώπιση της ατμοσφαιρικής ρύπανσης, προώθηση της βιώσιμης κινητικότητας |  |
| 6 | Βελτίωση της προσαρμοστικότητας και της ανθεκτικότητας των αστικών περιοχών στην κλιματική αλλαγή |  |
| 7 | Ένταξη νέων χώρων πρασίνου με την αξιοποίηση αναξιοποίητων / αδρανών αστικών κτημάτων |  |
| 8 | Αναβάθμιση αστικού πρασίνου και ελεύθερων χώρων για τους πολίτες (κοινόχρηστοι και κοινωφελείς) και την βελτίωση του μικροκλίματος μέσω οικοσυστημικών προσεγγίσεων. |  |
| 9 | Κάλυψη βασικών υποδομών καθώς και υποδομών / υπηρεσιών που διευκολύνουν την κινητικότητα και την ένταξη στις λειτουργίες της περιοχής των ατόμων με ειδικές ανάγκες. |  |
| 10 | Κάλυψη ελλείψεων κοινωνικών υποδομών καθώς και δομών / υπηρεσιών, περιοχές συγκέντρωσης μειονεκτικών κοινωνικών ομάδων και φαινομένων κοινωνικού αποκλεισμού. |  |
| 11 | Ανάδειξη ιδιαίτερου πολιτισμικού χαρακτήρα των αστικών κέντρων. |  |

**Βοηθητικός Πίνακας 2: Αξιολόγηση της Αστικής Αρχής για την καταλληλότητας της να αναλάβει ως Ενδιάμεσος Φορέας**

|  |  |  |  |
| --- | --- | --- | --- |
| **ΕΡΩΤΗΜΑΤΑ για τον ΕΝΔΙΑΜΕΣΟ ΦΟΡΕΑ** ως προς την αξιολόγηση της ποιότητας των πράξεων και τη συνάφειας τους με τη Στρατηγική και με το Επιχειρησιακό Πρόγραμμα | | | |
| Ερωτήματα / Κριτήρια Αξιολόγησης | | Ναι / Όχι / Δεν Αφορά | Παραπομπή σε …. |
| 1 | Ο φορέας υπέβαλλε το οργανόγραμμά του ;  Αφορά την υποβολή πλήρους οργανογράμματος. Σε περίπτωση εταιρικού σχήματος θα πρέπει να περιλαμβάνεται το οργανόγραμμα όλων των φορέων καθώς και της δομής διοίκησης της Αστικής Αρχής, ο τρόπος σύνδεσης των μερών και η μονάδα αξιολόγησης. |  |  |
| 2 | Στο οργανόγραμμα αποτυπώνονται οι εμπλεκόμενες διευθύνσεις / τμήματα / οργανικές μονάδες που εμπλέκονται στην αξιολόγηση και επιλογή των πράξεων και κατανέμεται το προσωπικό του φορέα ;  Οι διευθύνσεις/ τμήματα / οργανικές μονάδες που εμπλέκονται στην αξιολόγηση και επιλογή των πράξεων θα πρέπει να δηλώνονται από τον φορέα ρητά και να είναι ανιχνεύσιμοι στο κατατεθέν οργανόγραμμα |  |  |
| 3 | Οι διευθύνσεις/ τμήματα/ οργανικές μονάδες που εμπλέκονται στην αξιολόγηση και επιλογή των πράξεων είναι διακριτές με τις αντίστοιχες διευθύνσεις/ τμήματα/ οργανικές μονάδες που ασχολούνται με την υλοποίηση των πράξεων ; Σύμφωνα με τα οριζόμενα στο οργανόγραμμα του φορέα διασφαλίζεται η τήρηση της αρχής του διαχωρισμού των καθηκόντων;  Στο οργανόγραμμα θα πρέπει να μην υπάρχει οργανική εξάρτηση μεταξύ των δύο αυτών μερών σε οποιοδήποτε επίπεδο, συμπεριλαμβανομένων και τυχών ανώτερων επιπέδων (διεύθυνσης / Γενικής Διεύθυνσης). |  |  |
| 4 | Υπάρχει διαθέσιμο προσωπικό στον φορέα για να αναλάβει την αξιολόγηση και επιλογή των πράξεων χωρίς να ασχοληθεί με την υλοποίηση των πράξεων;  Αξιολογείται η επάρκεια των ανθρωπίνων πόρων της οργανικής μονάδας που θα αναλάβει την αξιολόγηση των πράξεων σύμφωνα με τα προσόντα, τις ειδικότητες και τις θέσεις του οργανογράμματος. |  |  |
| 5 | Το προσωπικό που θα ασχοληθεί με την αξιολόγηση και επιλογή των πράξεων κρίνεται επαρκές και ικανό ;  Λαμβάνεται υπόψη η γενική και ειδική εμπειρία των στελεχών στον σχεδιασμό και αξιολόγηση παρεμβάσεων για λογαριασμό του φορέα (ή άλλων φορέων με σχετικό αντικείμενο σύμφωνα με την προϋπηρεσία των στελεχών), η ύπαρξη τεχνικής και διαχειριστικής επάρκειας καθώς και οι επιδώσεις στην υλοποίηση και διαχείριση έργων στις προηγούμενες προγραμματικές περιόδους. Το τμήμα αυτό θα πρέπει να περιλαμβάνει επιπλέον προβλέψεις αναπλήρωσης στελεχών σε περίπτωση μακροχρόνιας απουσίας ή απομάκρυνσης των υπαρχόντων στελεχών. |  |  |
| 6 | Η εμπλοκή των συγκεκριμένων ατόμων στην αξιολόγηση και επιλογή των πράξεων διασφαλίζει την τήρηση της αρχής του διαχωρισμού των καθηκόντων ; |  |  |
| 7 | Εφόσον ορίζεται Επιτροπής Παρακολούθησης για την επικύρωση των οδηγιών, κατευθύνσεων και την επικύρωση των αποτελεσμάτων αξιολόγησης, διασφαλίζεται η επαρκής σύνδεση με την οργανική μονάδα που θα αναλάβει την αξιολόγηση των πράξεων;  Ελέγχεται αν υπάρχει επαρκής περιγραφή των αρμοδιοτήτων και των διαδικασιών επικοινωνίας των μερών προκειμένου να καλύπτονται όλες οι διαδικασίες υλοποίησης, καθώς και οι διαδικασίες διαφάνειας στον τρόπο λήψης αποφάσεων από την Επιτροπή. |  |  |
| Συνολικό Πόρισμα ως προς την ικανότητα του Ενδιάμεσου Φορέα : | |  |  |